கேள்வி: உருசோவைட்டு பற்றி விளக்கவும்.
பதில்: உருசோவைட்டு ''(Urusovite)'' என்பது CuAlAsO5 என்ற மூலக்கூற்று வாய்ப்பாடு விவரிக்கப்படும் ஒரு கனிமம் சேர்மம் ஆகும். தாமிரம் அலுமினியம் ஆர்சனேட்டு கனிமமாக இது வகைப்படுத்தப்படுகிறது. இளம் பச்சை நிறத்தில் ஒற்றைச்சரிவச்சு பட்டகக் கனிமமாக இது வகைப்படுத்தப்படுகிறது. உருசியா தூரக்கிழக்கு பிரதேசத்திலுள்ள கம்சாத்கா தீபகற்பத்தின் தோல்பாச்சிக் எரிமலைகளில் உருசோவைட்டு காணப்படுகிறது . மாசுக்கோ மாநில பல்கலைக்கழகத்தின் படிகவியல் வேதியியலாளர் வேடிம் செர்கீவிச்சு உருசோவ் நினைவாக கனிமத்திற்கு இப்பெயர் சூட்டப்பட்டது . 1998 ஆம் ஆண்டு அனைத்துலக கனிமவியல் நிறுவனமும் இப்பெயரை Uusv என்ற குறியீட்டால் அங்கீகரித்துள்ளது.